ອະດີດຜູ້ບັນຊາການ CENTCOM ກ່າວວ່າ ສ​ຫລ ບໍ່ມີຄວາມປອດໄພເພີ້ມຂຶ້ນ ລຸນຫຼັງທີ່ຖອນທະ​ຫານ ອອກຈາກອັຟການິສຖານ
ທັງສອງນາຍພົນເບ້ຍບໍານານ ແຟຣັງ ແມັກເຄັນຊີ ແລະ ໂຈເຊັບ ໂວແທລ ເປີດເຜີຍມຸມມອງຂອງພວກທ່ານ ກ່ຽວກັບການຖອນກອງກໍາລັງທະຫານສະຫະລັດ ອອກຈາກປະເທດທີ່ກຽມພ້ອມສູ້ລົບຕະຫຼອດເວລາ
ເປັນເວລານຶ່ງປີຫຼັງຈາກສະຫະລັດໄດ້ຖອນອອກຈາກປະເທດອັຟການິສຖານ, ຄໍາຖາມຕ່າງໆຍັງຄົງມີຢູ່ວ່າ ການຖອນກໍາລັງຂອງທະຫານສະຫະລັດ ອອກມານັ້ນ ແມ່ນການຕັດສິນໃຈ ທີ່ຖືກຕ້ອງແລ້ວບໍ? ຄາລາ ບາບ (Carla Babb) ນັກຂ່າວ VOA ປະຈໍາທໍານຽບ 5 ແຈ, ໄດ້ສົນທະນາພິເສດກັບຜູ້ບັນ ຊາການທະຫານສອງຄົນສຸດທ້າຍ ຂອງກອງບັນຊາການກໍາລັງທະຫານສະຫະ ລັດໃນພາກຕາເວັນອອກກາງ ຫຼື CENTCOM ເພື່ອກຳກັບ ນຳການເຮັດສົງ ຄາມຢູ່ໃນອັຟການິສຖານ ເຊິ່ງກ່າວວ່າມັນບໍ່ສົມຄວນ ທິບສຸດາ ມີລາຍລະອຽດມາສະເໜີທ່ານໃນອັນດັບຕໍ່ໄປ ເດືອນສິງຫາຂອງປີທີ່ຜ່ານມາ, ໃນຂະນະທີ່ກອງທັບສະຫະລັດກໍາລັງສໍາເລັດການຖອນກອງກໍາລັງ ອອກຈາກອັຟການິສຖານ, ກອງກໍາລັງທະຫານຂອງປະເທດອັຟການິສຖານໄດ້ຫຼົ້ມສະຫຼາຍລົງໄປທົ່ວປະເທດຄືກັນກັບໝາກໂດມີ ໂນ (Dominoes) ກຸ່ມກະບົດຕາລິບານໄດ້ບຸກເຂົ້າຢຶດເອົານະຄອນຫຼວງກາ ບູລ, ເຊິ່ງເປັນສາເຫດເຮັດໃຫ້ມີການອົບພະຍົບທີ່ສັບສົນວຸ້ນວາຍ ນຶ່ງປີຕໍ່ມາ, ໃນການສໍາພາດພິເສດຮ່ວມກັບ VOA, ປັດຈຸບັນ ຜູ້ບັນຊາການທະຫານສອງຄົນສຸດທ້າຍທີ່ກຳກັບນຳກອງກໍາລັງທະຫານຂອງສະຫະລັດຢູ່ໃນຂົງເຂດດັ່ງກ່າວໃນເວລານັ້ນ ກໍາລັງພາກັນເປີດເຜີຍ ກ່ຽວກັບສິ່ງທີ່ເກີດຄວາມຜິດພາດ ຢູ່ໃນອັຟການິສຖານ ນາຍພົນເບ້ຍບໍານານແຟຣັງ ແມັກເຄັນຊີ (Frank McKenzie), ເຊິ່ງເປັນອະ ດີດຜູ້ບັນຊາການ CENTCOM ກ່າວວ່າ: ທີມຂອງອະດີດປະທານາທິບໍດີສະຫະລັດ ທ່ານດໍໂນລ ທຣໍາ ໄດ້ລົງນາມໃນຂໍ້ຕົກລົງຕາລິບານ ເພື່ອຖອນກອງກໍາລັງທະຫານສະຫະລັດທັງໝົດອອກຈາກອັຟການິສຖານພາຍໃນເດືອນພຶດສະພາປີ 2021, ແລະທີມຂອງປະທານາທິບໍດີໂຈ ໄບເດັນ ກໍປະຕິບັດຕາມທັງໝົດໂດຍໄດ້ຂະຫຍາຍເວລາອອກໄປເປັນວັນທີ 31 ສິງຫາ ນາຍພົນເບ້ຍບໍານານໂຈເຊັບ ໂວແທລ (Joseph Votel), ອະດີດຜູ້ບັນຊາການຂອງ CENTCOM ກ່າວວ່າ: ຢ່າງໃດກໍຕາມ, ນາຍພົນເບ້ຍບໍານານແຟຣັງ ແມັກເຄັນຊີ, ເຊິ່ງເປັນຜູ້ກຳກັບນຳການຖອນທະຫານ ອອກຈາກອັຟການິສຖານ ຂອງກອງບັນຊາການສະຫະລັດ ໃນພາກຕາເວັນອອກກາງ, ແລະຜູ້ກໍາຕໍາແໜ່ງກ່ອນໜ້ານັ້ນຂອງ CENTCOM ນາຍພົນເບ້ຍບໍານານໂຈເຊັບ ໂວແທລ ມີຄວາມຮູ້ສຶກວ່າ ຄວນມີທະຫານອາເມ ຣິກັນຢ່າງໜ້ອຍ 2,500 ຄົນປະຈໍາການຢູ່ທີ່ນັ້ນ ເພື່ອນໍາພາກອງກໍາລັງທະຫານຂອງອັຟການິສຖານໃນການຕໍ່ສູ້ ນາຍພົນເບ້ຍບໍານານແຟຣັງ ແມັກເຄັນຊີ ກ່າວວ່າ: ປະທານາທິບໍດີໂຈ ໄບເດັນ ໄດ້ປົກປ້ອງການຕັດສິນໃຈໃນການຖອນກອງກໍາລັງທະຫານທັງໝົດ ຂອງສະຫະລັດ ອອກຈາກອັຟການິສຖານໃນຊ່ວງເວລານຶ່ງປີທີ່ຜ່ານມາ ປະທານາທະບໍດີໂຈ ໄບເດັນ ກ່າວໃນວັນທີ 31 ສິງຫາ ປີ 2021 ວ່າ: ແລະທ່ານກໍຍັງຄົງຢຶດໝັ້ນກັບການຕັດສິນໃຈຂອງທ່ານ, ໂດຍຊີ້ໃຫ້ເຫັນກ່ຽວກັບການໂຈມຕີທາງອາກາດ ເມື່ອໄວໆມານີ້ ທີ່ໄດ້ສັງຫານຜູ້ນໍາຂອງກຸ່ມກໍ່ການຮ້າຍອາລ-ກາອີດາ ທ້າວເອແມນ ອາລ-ຊາວາຮີຣີ ເພື່ອພິສູດໃຫ້ເຫັນກ່ຽວກັບຍຸດທະສາດໃນການປະຕິບັດງານຕໍ່ຕ້ານການກໍ່ການຮ້າຍຂອງສະຫະລັດ ໃນອັນທີ່ຮ້ອງວ່າ “ຈາກໄລຍະໄກ ” ປະທານາທິບໍດີໂຈ ໄບເດັນ ກ່າວໃນວັນທີ 1 ສິງຫາ ປີ 2022 ນີ້ວ່າ: ແຕ່ນາຍພົນເບ້ຍບໍານານທັງສອງທ່ານ ເຊິ່ງເປັນຜູ້ນໍາ CENTCOM ໃນການຄວບຄຸມໄຕມາດສຸດທ້າຍຂອງກອງກໍາລັງທະຫານສະຫະລັດປະຕິບັດງານຢູ່ທີ່ນັ້ນເກືອບ 20 ປີ ກ່າວວ່າ ຈາກການຮີບໂຮມຂອງແຫຼ່ງຂ່າວສືບລັບສະຫະລັດກ່ຽວກັບກຸ່ມກໍ່ການຮ້າຍຢູ່ໃນອັຟການິສຖານ ເປັນພຽງສ່ວນນຶ່ງຂອງສິ່ງທີ່ເກີດຂຶ້ນກ່ອນການຖອນໂຕອອກມາ, ແລະພວກທ່ານທັງສອງມີຄວາມກັງວົນວ່າ ປະຊາຊົນຊາວອາເມຣິກັນ ຈະມີຄວາມປອດໄພຫຼຸດໜ້ອຍລົງ ນາຍພົນເບ້ຍບໍານານແຟຣັງ ແມັກເຄັນຊີ ກ່າວວ່າ: ນາຍພົນເບ້ຍບໍານານໂຈເຊັບ ໂວເທລ ກ່າວວ່າ: ສະມາຊິກທະຫານຂອງສະຫະລັດ 13 ຄົນ ແລະຄົນອື່ນໆອີກຢ່າງໜ້ອຍ 170 ຄົນ ໄດ້ເສຍຊີວິດຈາກການໂຈມຕີແບບສະຫຼະຊີບໂດຍກຸ່ມລັດອິສລາມ ໃນມື້ທີ່ເປັນຊ່ວງໄລຍະສຸດທ້າຍຂອງການຍົກຍ້າຍຜູ້ຄົນໂດຍສະຫະລັດ ມັນເປັນມື້ທີ່ຮ້າຍແຮງທີ່ສຸດຂອງກອງກໍາລັງສະຫະລັດຢູ່ອັຟການິສຖານ ໃນຮອບທົດສະວັດ ໃນພາລະກິດສອງອາທິດ ໄດ້ຍົກຍ້າຍຜູ້ຄົນຫຼາຍກວ່າ 120,000 ຄົນ, ແຕ່ຫຼາຍສິບພັນຄົນ ທີ່ເປັນພັນທະມິດຂອງສະຫະລັດ ແມ່ນຍັງຄົງຖືກປະໄວ້ເບື້ອງຫຼັງ